यद्यपि, सरकारले ‘समृद्ध नेपाल सुखी नेपाली’ नारा सार्थक तुल्याउने दिशातर्फ मुलुक अग्रसर हुनथालेको हो कि भन्ने पूर्वाभाष दिएको छ, तथापि रुग्ण तथा मृतावस्थामा रहेका उद्योगको पुनर्जीवन, नयाँ उद्योगको स्थापना, कृषिको आधुनिकीकरण, प्रविधिको विकास, ऊर्जास्रोतको विकास, रोजगारीको सिर्जना र नागरिकमा कर्तव्यनिष्ठ भावनाको विकास, सानातिना आयोजना र स्वावलम्बन कार्यक्रम, आयआर्जनमा गुणात्मक वृद्धि गर्दै जानु अपेक्षित छ । कर्मचारीको वैज्ञानिक समायोजन र लोकसेवा आयोगबाट रिक्त पदपूर्ति गरी स्थानीय र प्रादेशिक सरकारलाई कामकाजी बनाउन सके त्यो मुलुकका निम्ति प्रियकर हुनेमा दुईमत देखिन्न ।
